Ilmend n wayen i d-nebder yakan ɣef leṣnaf n umsawal, nena-d d akken d aferdis agejdan i ɣef tebna teḥkayt, d netta i yesselḥayen ineḍruyen daxel n uḍris, aladɣa nezmer a d-naf amsawal d awadem iḥekku-d ɣef yiman d taḥkayt-is id yettawi. daɣen yella umsawal agensay i d-yettilin d yiwen seg yiwudam n teḥkayt isekcam iman-is deg ineḍruyen-is. Ma d aniri d amsawal ur d-yelli ara deg teḥkayt yessawal-it-id kan. Genette.G yebḍaten ɣef sin «Narrateur intradiégétique, narrateur extradiégétique», ilmend n waya ad nefk imedyaten n leṣnaf akk yellan deg ungal-agi Tiziri.